टी.वी. पर विज्ञापन देखकर हम किसी भी उत्पाद को ख़रीदने के लिए लालायित हो जाते हैं भले ही वह वस्तु हमारे लिए उपयोगी न हो। ऐसा इसलिए होता है क्योंकि हम आज उपभोक्ता संस्कृति के पीछे पागल से हो गए हैं।हमें लगता है कि इन उत्पादों का प्रयोग करके हम भी प्रतिष्ठित की श्रेणी में आ जाएँगे और समाज में हमारा रुतबा ऊँचा हो जाएगा।विज्ञापनों में दिखाए गए लोग चीज़ों का इस प्रकार वर्णन करते हैं कि अमुक उत्पाद का प्रयोग करके वे सफलता को प्राप्त हुए। इन चीज़ों को देखकर हमें उन उत्पादों के प्रति लालच उत्पन्न होता है। इस प्रकार हम उस चीज़ को ख़रीदने के लिए लालायित हो जाते हैं ये जानते हुए भी कि वह हमारे काम की नहीं है।